Pekingissä 19 päivänä toukokuuta 2000 parafoitu Euroopan yhteisön ja Kiinan kansantasavallan välinen kirjeenvaihtona tehty sopimus niiden välisen tekstiilituotteiden kauppaa koskevan sopimuksen sekä niiden välisen MFA-sopimuksen soveltamisalaan kuulumattomien tekstiilituotteiden kauppaa koskevan, 19 päivänä tammikuuta 1995 parafoidun sopimuksen muuttamisesta - Pöytäkirjan A



Virallinen lehti nro L 314 , 14/12/2000 s. 0014 - 0026



Pekingissä 19 päivänä toukokuuta 2000 parafoitu Euroopan yhteisön ja Kiinan kansantasavallan välinen kirjeenvaihtona tehty sopimus niiden välisen tekstiilituotteiden kauppaa koskevan sopimuksen sekä niiden välisen MFA-sopimuksen soveltamisalaan kuulumattomien tekstiilituotteiden kauppaa koskevan, 19 päivänä tammikuuta 1995 parafoidun sopimuksen muuttamisesta A. Euroopan unionin neuvoston kirje Arvoisa Herra, 1. Minulla on kunnia viitata valtuuskuntiemme käymiin neuvotteluihin, joiden tarkoituksena on ollut muuttaa sekä 9 päivänä joulukuuta 1988 parafoitu Euroopan talousyhteisön ja Kiinan kansantasavallan sopimus tekstiilituotteiden kaupasta, sellaisena kuin se on viimeksi muutettuna 6 päivänä joulukuuta 1999 parafoidulla sopimuksella, jäljempänä "MFA-sopimus", että Euroopan yhteisön ja Kiinan kansantasavallan välinen, MFA-sopimuksen soveltamisalaan kuulumattomien tekstiilituotteiden kauppaa koskeva 19 päivänä tammikuuta 1995 parafoitu sopimus, sellaisena kuin se on viimeksi muutettuna 6 päivänä joulukuuta 1999 parafoidulla sopimuksella, jäljempänä "ei-MFA-sopimus", sekä jatkaa mainittujen sopimusten voimassaoloa. 2. Näiden neuvottelujen tuloksena osapuolet sopivat muuttavansa MFA-sopimusta ja ei-MFA-sopimusta. 3. Jos Kiinan kansantasavallasta tulee Maailman kauppajärjestön (WTO) jäsen ennen kuin kahdenvälisten MFA- ja ei-MFA-sopimusten voimassaolo päättyy, mainittujen sopimusten perusteella voimassa olevat rajoitukset lakkautetaan vähitellen WTO:n tekstiili- ja vaatetustuotteista tehdyn sopimuksen sekä Kiinan WTO:hon liittymistä koskevan pöytäkirjan mukaisesti. 4. Rajoittamatta 3 kohdan määräysten ja etenkään suojalausekemääräysten soveltamista osapuolet kirjasivat yhteisymmärryksensä seuraavista näkökohdista, jotka koskevat MFA-sopimuksen mukaisista rajoituksista ilmoittamista tekstiilitarkkailuelimelle tekstiili- ja vaatetustuotteista tehdyn sopimuksen 2 artiklan mukaisesti: a) Euroopan unioni ilmoittaa tekstiilitarkkailuelimelle määrälliset rajoitukset (lukuun ottamatta määrällisiä rajoituksia niiden tuotteiden osalta, jotka Euroopan yhteisö on sisällyttänyt GATT-sopimukseen jo tekstiili- ja vaatetustuotteista tehdyn sopimuksen mukaisen sisällyttämisprosessin 1 tai 2 vaiheessa), jotka MFA-sopimuksen mukaisesti on pidetty voimassa samantasoisina kuin Kiinan WTO:hon liittymisvuoden osalle on sovittu tekstiili- ja vaatetustuotteista tehdyn sopimuksen 2 artiklan 1 kohdassa tarkoitetuiksi ilmoitettaviksi rajoitustasoiksi; samalla Euroopan unioni ilmoittaa yksityiskohtaiset tiedot edellä mainitun sopimuksen liitteessä III mainituista määrällisistä rajoituksista, myös näihin määriin sisältyvistä Euroopan yhteisön tuotannonalalle varatuista määrällisistä rajoituksista ja ulkoiseen jalostusmenettelyyn sekä eurooppalaisia messuja varten varatuista määrällisistä rajoituksista. b) Euroopan unioni ilmoittaa tekstiilitarkkailuelimelle rajoitustasoihin ja niiden olennaisiin osiin sovellettavat kasvuprosentit. Näitä prosentteja sovelletaan vuodeksi 2000 jatketun MFA-sopimuksen yhteydessä. c) Kasvuprosentteja korotetaan liittymistä seuraavan tammikuun 1 päivästä määrällä, joka rajoitusten kasvuprosenttia koskevissa tekstiili- ja vaatetustuotteista tehdyn sopimuksen määräyksissä määrätään sisällyttämisen toiselle vaiheelle, ja 1 päivästä tammikuuta 2002 määrällä, joka näissä määräyksissä määrätään kolmannelle vaiheelle. d) Euroopan unioni ilmoittaa MFA-sopimuksen liitteessä III mainittuihin määrällisiin rajoituksiin ja eurooppalaisten messujen osalta asetettuihin rajoituksiin sovellettavat kyseisen sopimuksen 5 artiklassa mainitut joustavuusmääräykset 5 artiklan 5 kohdassa mainittua joustavuudelle asetettua kattoa lukuun ottamatta. 5. Rajoittamatta 3 kohdan määräysten ja etenkään suojalausekemääräysten soveltamista osapuolet kirjasivat yhteisymmärryksensä seuraavista näkökohdista, jotka koskevat ei-MFA-sopimuksen mukaisista rajoituksista ilmoittamista tekstiilitarkkailuelimelle tekstiili- ja vaatetustuotteista tehdyn sopimuksen 3 artiklan mukaisesti: a) Euroopan unioni ilmoittaa tekstiilitarkkailuelimelle määrälliset rajoitukset, jotka on pidetty voimassa ei-MFA-sopimuksen mukaisesti samantasoisina kuin Kiinan WTO:hon liittymisvuoden osalle on sovittu tekstiili- ja vaatetustuotteista tehdyn sopimuksen 3 artiklassa tarkoitetuiksi ilmoitettaviksi rajoitustasoiksi; samalla Euroopan unioni ilmoittaa yksityiskohtaiset tiedot edellä mainitun sopimuksen liitteessä III mainituista määrällisistä rajoituksista, myös näihin määriin sisältyvistä Euroopan yhteisön tuotannonalalle varatuista määrällisistä rajoituksista ja ulkoiseen jalostusmenettelyyn sekä eurooppalaisia messuja varten varatuista määrällisistä rajoituksista. b) Osapuolet sopivat, että vuodeksi 2000 jatketun ei-MFA-sopimuksen osalta sovelletaan edellä mainittujen määrällisten rajoitusten ja niiden olennaisten osien vapauttamiseen asti näihin rajoituksiin sovellettuja kasvuprosentteja, ja ne mainitaan tekstiili- ja vaatetustuotteista tehdyn sopimuksen 3 artiklan mukaisessa ilmoituksessa. c) Euroopan unioni ilmoittaa ei-MFA-sopimuksen 8 artiklassa mainitut joustavuusmääräykset tekstiili- ja vaatetustuotteista tehdyn sopimuksen 3 artiklan mukaisessa ilmoituksessa. d) Osapuolet sopivat, että Euroopan yhteisö mukauttaa ohjelmansa tekstiili- ja vaatetustuotteista tehdyn sopimuksen 3 artiklan 2 kohdan mukaisesti, jotta se voisi vähitellen lopettaa määrälliset rajoitukset tämän sopimuksen liitteen I mukaisesti. 6. Osapuolet sopivat, että Kiinan liityttyä WTO:hon ne ilmoittavat yhdessä tekstiilitarkkailuelimelle tekstiili- ja vaatetustuotteista tehdyn sopimuksen 2 artiklan 17 kohdan mukaisesti tämän sopimuksen liitteessä II mainitut hallinnolliset järjestelyt. Osapuolet sopivat, että hallinnollisia järjestelyjä sovelletaan sekä MFA-sopimukseen että ei-MFA-sopimukseen. 7. Osapuolet sopivat, että jos Kiina liittyy WTO:hon 31 päivän joulukuuta 2000 jälkeen, sekä MFA-sopimuksen että ei-MFA-sopimuksen voimassaoloa jatketaan vuodella 31 päivään joulukuuta 2001 ja sopimuksilla pidetään voimassa vuodeksi 2000 asetetut määrälliset rajoitukset ja niiden kaikki olennaiset osat mukaan luettuina Euroopan yhteisön tuotannonalalle, ulkoiseen jalostusmenettelyyn ja eurooppalaisia messuja varten varatut määrät ja niiden korotukset MFA-sopimusta ja ei-MFA-sopimusta vuodeksi 2000 jatkettaessa määrällisiin rajoituksiin ja niiden olennaisiin osiin mahdollisesti sovellettujen kasvuprosenttien mukaisesti. 8. Olisin kiitollinen, jos voisitte vahvistaa maanne hallituksen olevan yhtä mieltä edellä olevasta. Jos se hyväksyy edellä olevan, tämä kirjeenvaihtona tehty sopimus tulee voimaan sitä päivää seuraavan kuukauden ensimmäisenä päivänä, jona sopimuspuolet ovat ilmoittaneet toisilleen tätä tarkoitusta varten tarvittavien oikeudellisten menettelyjen päätökseen saattamisesta. Siihen asti sopimusta sovelletaan väliaikaisesti vastavuoroisuusehdoin. Vastaanottakaa, arvoisa Herra, korkeimman kunnioitukseni vakuutus. Euroopan unionin neuvoston puolesta LIITE I Tekstiili- ja vaatetustuotteista tehdyn sopimuksen 3 artiklan mukaisesti ilmoitettujen määrällisten rajoitusten vähittäistä lopettamista koskeva luettelo >TAULUKON PAIKKA> Osapuolet sopivat, että tuotteiden osalta, joita koskevat rajoitukset on luettelon mukaan poistettava asteittain, sekä riippuen siitä, kuinka Kiina edistyy valtion käymän silkkituotteiden kaupan vähentämisessä, Euroopan yhteisö poistaa rajoitukset ainakin yhdeksän tuoteluokan osalta 1 päivänä tammikuuta 2002 ja muiden tuotteiden osalta viimeistään 1 päivänä tammikuuta 2005. Kumpikin osapuoli voi milloin tahansa pyytää edellä mainittujen määräysten soveltamista koskevien neuvottelujen aloittamista osapuolten hyväksymien hallinnollisten järjestelyjen mukaisesti. Näitä neuvotteluja helpottaakseen Euroopan yhteisön toimivaltaiset viranomaiset ilmoittavat Kiinan viranomaisille mahdollisista aikeista tehdä asiasta ilmoitus tekstiilitarkkailuelimelle. LIITE II Tekstiili- ja vaatetustuotteista tehdyn sopimuksen 2 artiklan 17 kohdan mukaista tekstiilitarkkailuelimelle ilmoittamista koskevat Euroopan yhteisön ja Kiinan kansantasavallan väliset hallinnolliset järjestelyt 1 artikla Luokittelujärjestelmä Näiden hallinnollisten järjestelyjen soveltamisalaan kuuluvien tuotteiden luokittelu perustuu Euroopan yhteisön, jäljempänä "yhteisö", tariffi- ja tilastonimikkeistöön, jäljempänä "yhdistetty nimikkeistö" tai lyhennettynä "CN", ja sen mahdollisiin muutoksiin. 2 artikla Tuotteiden alkuperän määrittäminen 1. Näiden hallinnollisten järjestelyjen soveltamisalaan kuuluvien tuotteiden alkuperä määritellään yhteisössä voimassa olevien sääntöjen ja pöytäkirjassa A esitettyjen tuotteiden valvontamenettelyjen mukaisesti. 2. Jos alkuperäsääntöjä muutetaan, yhteisö toteuttaa Kiinan kansantasavallan suostumuksella tarvittavat toimenpiteet, etteivät muutokset heikentäisi Kiinan kansantasavallan kykyä käyttää tekstiili- ja vaatetustuotteista tehdyn sopimuksen 2 artiklan mukaisesti vahvistettuja määrällisiä rajoituksia. 3 artikla Kaksinkertainen tarkkailu Kiinan kansantasavalta suostuu rajoittamaan yhteisöön suuntautuvaa vientiään sellaisten tuotteiden osalta, jotka kuvataan yhteisön tekstiilitarkkailuelimelle tekstiili- ja vaatetustuotteista tehdyn sopimuksen 2 artiklan 1 kohdan mukaisesti antamissa ilmoituksissa, näissä ilmoituksissa esitettyihin määriin tekstiili- ja vaatetustuotteista tehdyn sopimuksen 2 artiklassa mainittujen kasvuprosenttien mukaisesti korotettuna ja mahdollisesti muutettuna kyseisen sopimuksen 2 artiklan 1 kohdan mukaisesti tekstiilitarkkailuelimelle ilmoitetuilla joustavuusmääräyksillä, kunnes asianomaiset tuotteet on tekstiili- ja vaatetustuotteista tehdyn sopimuksen 2 artiklan 6, 8 ja 9 kohdan mukaisesti sisällytetty vuoden 1994 GATT-sopimukseen. Rajoitusten alaisten tekstiilituotteiden viennissä sovelletaan kaksinkertaisen tarkkailun järjestelmää, joka kuvataan pöytäkirjassa A. 4 artikla Tuotannonalalle varatut määrät 1. Kiinan kansantasavalta suostuu pitämään yhteisön tuotannonalalle avoimena yhteisön tekstiilitarkkailuelimelle tekstiili- ja vaatetustuotteista tehdyn sopimuksen 2 artiklan 1 kohdan mukaisesti antamissa ilmoituksissa mainituissa rajoissa varauksen, jota koskevat määrät ja ajanjaksot esitetään ilmoituksen alaviitteissä. 2. Näiden määräysten täytäntöönpanon helpottamiseksi yhteisö toimittaa Kiinan toimivaltaisille viranomaisille ennen kunkin vuoden loppua yksityiskohtaisen luettelon asianomaisista valmistajista ja jalostajista sekä mahdollisuuksien mukaan kunkin yrityksen hakemista tuotemääristä. Tätä varten asianomaisia yrityksiä kehotetaan ilmoittamaan ostoaikeensa suoraan asiaa hoitaville Kiinan viranomaisille seuraavan vuoden helmikuun 15 päivään mennessä. 3. Kiinan viranomaiset sitoutuvat soveltamaan järjestelmää siten, että yhteisön tuotannonala voi hyödyntää sille varatut määrät mahdollisimman hyvin markkinavoimien mukaisesti. Tätä varten Kiina sitoutuu soveltamaan järjestelmää asianmukaisella ja syrjimättömällä tavalla, toimittamaan asiaan liittyvien ulkomaankaupan hallintoelinten nimet ja osoitteet, toimittamaan asiaan liittyvät määräykset heti, kun ne ovat käytettävissä, varmistamaan, että järjestelmässä annetut vientilisenssit on yksilöity "tuotannonalalle varattuina määrinä", tuottamaan näiden määräysten mukaisesti annettujen lisenssien osalta erillisiä tilastotietoja sekä varmistamaan yhteistyössä Euroopan yhteisön viranomaisten kanssa, että näiden määräysten mukaisesti annettavat lisenssit yksilöidään yhteisön ja Kiinan välille perustetun SIGL-järjestelmän tietojenvaihdon yhteydessä. 5 artikla Eurooppalaisilla messuilla käytettäväksi varatut määrät Yhteisön tekstiilitarkkailuelimelle tekstiili- ja vaatetustuotteista tehdyn sopimuksen 2 artiklan 1 kohdan mukaisesti antamissa ilmoituksissa mainituissa rajoissa varataan kaupallisilla messuilla käytettäväksi erilliset, ilmoituksessa kyseiseen tarkoitukseen ilmoitetut määrät, jotka saadaan käyttää yksinomaan eurooppalaisilla messuilla. Näitä määriä voidaan muuttaa tekstiilitarkkailuelimelle tekstiili- ja vaatetustuotteista tehdyn sopimuksen 2 artiklan 1 kohdan mukaisesti ilmoitetuilla joustavuusmääräyksillä. 6 artikla Jälleentuonti ulkoisen jalostusmenettelyn jälkeen Kiinan kansantasavalta ja yhteisö tunnustavat, että Kiinan kansantasavallassa jalostettujen tekstiilituotteiden jälleentuonti yhteisöön on luonteeltaan erityistä ja erilaistavaa. Tällainen jälleentuonti voidaan sallia tekstiili- ja vaatetustuotteista tehdyn sopimuksen 2 artiklassa annettujen määrällisten rajoitusten ulkopuolella edellyttäen, että se toteutetaan yhteisössä voimassa olevien taloudellisesti vaikuttavaa ulkoista jalostusta koskevien säännösten mukaisesti. 7 artikla Jalostuksen jälkeen suoritettavaa jälleenvientiä varten tapahtuva tuonti Euroopan yhteisöön 1. Näiden hallinnollisten järjestelyjen soveltamisalaan kuuluvien tekstiilituotteiden viennille yhteisöön ei saa asettaa tekstiili- ja vaatetustuotteista tehdyn sopimuksen 2 artiklan mukaisesti vahvistettuja määrällisiä rajoituksia, jos kyseiset tuotteet ilmoitetaan yhteisön ulkopuolelle jälleenvietäviksi joko samassa tilassa tai jalostettuina yhteisössä sovellettavan hallinnollisen valvontajärjestelmän mukaisesti. Edellä mainittujen edellytysten mukaisesti tuotujen tuotteiden luovuttaminen kulutukseen yhteisössä edellyttää kuitenkin Kiinan kansantasavallan viranomaisten antamaa vientilisenssiä ja pöytäkirjan A mukaista alkuperäselvitystä. 2. Jos yhteisön toimivaltaisilla viranomaisilla on näyttöä siitä, että Kiinan kansantasavallasta yhteisöön viedyt tuotteet, jotka Kiinan kansantasavalta on lukenut tekstiili- ja vaatetustuotteista tehdyn sopimuksen 2 artiklan mukaisesti vahvistettuihin määrällisiin rajoituksiin, on tämän jälkeen jälleenviety yhteisön ulkopuolelle, niiden on ilmoitettava kyseiset määrät Kiinan kansantasavallalle. Tällaisen ilmoituksen saatuaan Kiinan kansantasavalta voi sallia kuluvana tai seuraavana vuonna samaan luokkaan kuuluvien tuotteiden viennin samoina määrinä, joita ei lueta tekstiili- ja vaatetustuotteista tehdyn sopimuksen 2 artiklan mukaisesti vahvistettuihin määrällisiin rajoituksiin. 8 artikla Kotiteollisuustuotteet, käsinkudotut tuotteet ja kansantaidetuotteet Kotiteollisuustuotteisiin, käsinkudottuihin tuotteisiin ja kansantaidetuotteisiin, jotka ovat MFA-sopimuksen pöytäkirjassa B vahvistettujen määritelmien mukaisia, ei sovelleta tekstiili- ja vaatetustuotteista tehdyn sopimuksen 2 artiklan mukaisesti vahvistettuja määrällisiä rajoituksia, jos niiden mukaan on liitetty näiden hallinnollisten järjestelyjen liitteenä olevan mallin mukainen todistus. Jos Kiinan ja tuotteiden yhteisöön tulon paikan yhteisön toimivaltaisen viranomaisen näkemykset tällaisten tuotteiden luonteesta eroavat, on kuukauden kuluessa järjestettävä neuvottelut kyseisten ongelmien ratkaisemiseksi. Kiinan viranomaiset sitoutuvat olemaan antamatta todistuksia tätä vapautusta varten, jos kyseessä olevien tuotteiden vienti on ylittänyt 15 prosentilla määrällisen rajoituksen, joka kyseiselle tuotteelle on vahvistettu tekstiili- ja vaatetustuotteista tehdyn sopimuksen 2 artiklan mukaisesti. 9 artikla SIGL-järjestelmän toiminta Osapuolet sopivat hyväksymänsä järjestelyn mukaisesti hallinnoivansa lisensointia yhteisön SIGL-järjestelmän ja lisensoinnissa käytettävien Kiinan ulkomaankaupan ja talousyhteistyön ministeriön tietokoneiden välille perustettujen suorien tietokoneyhteyksien avulla. 10 artikla Käyttämättä jääneiden määrien siirtoa koskeva tilastollinen tarkastelu Kiinan kansantasavalta toimittaa yhteisölle vientitiedot, joista ilmenee kunakin vuonna käytettävissä oleva siirretty määrä. Tämä määrä lasketaan tavallisesti SIGL-järjestelmästä saatujen tietojen perusteella. Jos vientimäärää, jonka mukaan siirrettävä määrä lasketaan, koskevien ja yhteisön tietojen välillä on tilastollisesti merkitsevä ero, yhteisö voi pyytää kyseisten määrien selvittämiseksi seuraavan vuoden 120 ensimmäisen päivän kuluessa neuvottelujen aloittamista hallinnollisten järjestelyjen 15 artiklan 1 kohdassa tarkoitettua menettelyä noudattaen. Pyyntöihin on liitettävä väitettyjä tilastollisia eroja koskevat perusteelliset tiedot. Jos tällainen pyyntö esitetään, siirrettyjä määriä ei saa käyttää, ennen kuin osapuolet ovat saaneet neuvottelut päätökseen. Jos mainittua pyyntöä ei esitetä 120 päivän kuluessa, siirretty määrä katsotaan oikein lasketuksi. 11 artikla Tilastotietojen vaihto 1. Kiinan kansantasavalta sitoutuu toimittamaan yhteisölle tarkat tilastotiedot kaikista Kiinan kansantasavallan antamista vientilisensseistä kaikkien sellaisten tekstiilituoteluokkien osalta, joihin sovelletaan tekstiili- ja vaatetustuotteista tehdyn sopimuksen 2 artiklan mukaisesti vahvistettuja määrällisiä rajoituksia. Kiinan kansantasavalta esittää tilastollisessa kausitiedonannossaan kunkin sellaisen tuoteluokan osalta, johon sovelletaan tekstiili- ja vaatetustuotteista tehdyn sopimuksen 2 artiklan mukaisesti vahvistettuja määrällisiä rajoituksia, enimmäisvientimäärät sekä niiden käyttöasteen. 2. Vastaavasti yhteisö toimittaa Kiinan kansantasavallalle tarkat tilastotiedot yhteisön antamista, Kiinan kansantasavallan antamiin vientilisensseihin liittyvistä tuontiasiakirjoista. Nämä tiedot on toimitettava ennen sitä vuosineljännestä, jolta tiedot ovat, seuraavan toisen kuukauden päättymistä. 3. Yhteisö toimittaa Kiinan kansantasavallan viranomaisille tuontitilastot hallinnollisten järjestelyjen 7 artiklan 1 kohdassa tarkoitettujen tuotteiden osalta. 4. Jos edellä mainittujen tietojen tarkastelun perusteella todetaan vientitietojen ja tuontitietojen eroavan merkittävästi toisistaan, neuvottelut voidaan aloittaa hallinnollisten järjestelyjen 15 artiklan 1 kohdassa tarkoitettua menettelyä noudattaen. Näissä neuvotteluissa ratkaisujen perustana on käytettävä sovittuja tuotekuvauksia, jotka esitetään tekstiili- ja vaatetustuotteista tehdyn sopimuksen 2 artiklan 1 kohdan mukaisessa ilmoituksessa. 5. Osapuolet sopivat hoitavansa edellä tarkoitetun tietojenvaihdon mahdollisuuksien mukaan yhteisön SIGL-järjestelmän ja lisensoinnissa käytettävien Kiinan ulkomaankaupan ja talousyhteistyön ministeriön tietokoneiden välille perustettujen tietokoneyhteyksien avulla kuten 9 artiklassa esitetään. 6. Edellä 1 kohdassa tarkoitetut tiedot on joka tapauksessa toimitettava kaikkien tuoteluokkien osalta sitä kuukautta, jolta tilastot ovat, seuraavan kuukauden loppuun mennessä, ja 3 kohdassa tarkoitetut tiedot on toimitettava kaikkien tuoteluokkien osalta ennen sitä vuosineljännestä, jolta tilastot ovat, seuraavan kolmannen kuukauden päättymistä, jollei tietoja ole toimitettu jo tätä ennen sähköisessä muodossa. 12 artikla Luokittelun muutokset 1. Kiinan kansantasavallan viranomaisille ilmoitetaan yhdistettyyn nimikkeistöön tehdyistä muutoksista ja näiden hallinnollisten järjestelyjen soveltamisalaan kuuluvien tuotteiden luokitteluun liittyvistä päätöksistä, jotka on tehty yhteisössä voimassa olevia menettelyjä noudattaen. Tällainen luokittelun muutos tai päätös, jonka seurauksena hallinnollisten järjestelyjen soveltamisalaan kuuluvien tuotteiden luokittelu muuttuu, ei saa heikentää Kiinan kansantasavallan kykyä käyttää tekstiili- ja vaatetustuotteista tehdyn sopimuksen 2 artiklan mukaisesti vahvistettuja määrällisiä rajoituksia. Menettelyt tämän kohdan soveltamista varten on vahvistettu pöytäkirjassa B. 2. Jos Kiinan kansantasavallan ja tuotteiden yhteisöön tulon paikan yhteisön toimivaltaisilla viranomaisilla on erilainen näkemys sellaisten tuotteiden luokittelusta, joihin sovelletaan tekstiili- ja vaatetustuotteista tehdyn sopimuksen 2 artiklan mukaisesti vahvistettuja määrällisiä rajoituksia, järjestetään näiden hallinnollisten järjestelyjen 15 artiklan 1 kohdan mukaisesti neuvottelut, jotta asianomaisen tuotteen tarkoituksenmukaisesta luokittelusta päästäisiin yksimielisyyteen ja asiaan mahdollisesti liittyvät ongelmat saataisiin ratkaistua. Tätä varten yhteisön toimivaltaisten viranomaisten on ilmoitettava Kiinan kansantasavallalle tuotteiden luokittelua koskevista näkemyseroista heti, kun sellaisia ilmenee. Jos kyseessä olevaa tuotetta tuodaan maahan ennen yksimielisyyden saavuttamista soveltuvasta luokittelusta, se luokitellaan näiden hallinnollisten järjestelyjen määräysten mukaisesti tuotteiden yhteisöön tulon paikan yhteisön toimivaltaisen viranomaisen ilmoittamaan nimikkeeseen, jolloin pyritään myös välttämään kaupankäyntiin liittyvät häiriöt. 13 artikla Määräysten kiertäminen 1. Kiinan kansantasavalta ja yhteisö sopivat toimivansa täydessä yhteistyössä estääkseen tekstiili- ja vaatetustuotteista tehdyn sopimuksen 5 artiklan mukaisesti näiden hallinnollisten järjestelyjen kiertämisen uudelleenlastauksella, uutta reittiä käyttämällä tai millä tahansa muulla tavalla. 2. Kun määrällisten rajoitusten alentamisesta tekstiili- ja vaatetustuotteista tehdyn sopimuksen 5 artiklan mukaisesti on päätetty, se toteutetaan tavallisesti vähentämällä sovittu määrä sen vuoden määrällisistä rajoituksista, jona määräyksiä on kierretty, tai seuraavien vuosien kiintiöistä; päätettäessä vähennysten ajoituksesta ja jakamisesta osiin neuvotellaan yhteisön kanssa, jotta vähennykset toteutettaisiin tyydyttävällä tavalla. 3. Kiinan kansantasavalta vahvistaa, että sen vientivalvontajärjestelmä mahdollistaa sovittujen määrien vähentämisen nopeasti kyseisiä tarkoituksia varten vastaavista määrällisistä rajoituksista, jotka on vahvistettu tekstiili- ja vaatetustuotteista tehdyn sopimuksen 2 artiklan ja edellisen kahdenvälisen sopimuksen mukaisesti. 4. Kiinan liityttyä WTO:hon myös liittymistä edeltävältä ajalta olevien määräysten kiertämistä koskevien tapausten yhteydessä toimitaan edellisissä kohdissa esitetyllä tavalla. 14 artikla Alueellinen keskittäminen 1. Yhteisö ei saa jakaa alueellisiin osuuksiin tekstiili- ja vaatetustuotteista tehdyn sopimuksen 2 artiklan mukaisesti vahvistettuja määrällisiä rajoituksia, jotka koskevat Kiinan kansantasavallasta peräisin olevia yhteisöön tuotavia tekstiilituotteita. 2. Edellä olevasta huolimatta yhteisö voi, pakottavista teknisistä tai hallinnollisista syistä tai ratkaistakseen tuonnin alueellisesta keskittymisestä aiheutuvat ongelmat taikka torjuakseen näiden hallinnollisten järjestelyjen määräysten kiertämisen tai niitä koskevat petokset, vahvistaa rajoitetuksi ajaksi erityisen sisämarkkinoiden periaatteiden mukaisen hallintojärjestelmän. Jos yhteisö soveltaa tätä määräystä, vastaavaan vientilisenssiin kuuluvat tekstiilituotteet voidaan luovuttaa vapaaseen liikkeeseen ainoastaan niillä yhteisön alueilla, jotka mainitaan kyseisissä lisensseissä. Vastaavasti tuontilisensseihin kuuluvat tuotteet voidaan luovuttaa vapaaseen liikkeeseen ainoastaan niillä yhteisön alueilla, jotka mainitaan kyseisissä tuontilisensseissä. Yhteisö on soveltanut tätä määräystä 1 päivästä tammikuuta 1993. 3. Osapuolet toimivat yhteistyössä estääkseen yhteisöön suuntautuvan suoran tuonnin alueellisesta keskittymisestä johtuvat perinteisten kauppavirtojen äkilliset ja haitalliset muutokset. 4. Kiinan kansantasavalta seuraa yhteisöön suuntautuvaa rajoitusten alaisten tuotteiden vientiään. Jos perinteisissä kauppavirroissa ilmenee äkillinen ja haitallinen muutos, yhteisöllä on oikeus pyytää neuvotteluja tyydyttävän ratkaisun löytämiseksi näihin ongelmiin. Neuvottelut käydään näiden hallinnollisten järjestelyjen 15 artiklan 1 kohdan mukaisesti. Neuvotteluja koskevan pyynnön esittämisen ja neuvottelujen alkamisen välisenä aikana Kiinan kansantasavalta ei anna vientilisenssejä, jotka yhä pahentaisivat ongelmaa. 5. Jos osapuolet eivät kuitenkaan pääse neuvotteluissa tyydyttävään tulokseen, Kiinan kansantasavallan on, jos yhteisö niin pyytää, noudatettava väliaikaisia vientirajoituksia yhteisön yhden tai useamman alueen osalta. Rajoitukset eivät tällöin saa sulkea pois tuotteiden, joiden toimittamiseen Kiinan kansantasavallasta oikeuttavat vientilisenssit on saatu ennen kuin Kiinan kansantasavalta on ilmoittanut virallisesti yhteisölle kyseisten rajoitusten käyttöönotosta, tuontia kyseisille alueille. Yhteisö ilmoittaa Kiinan kansantasavallalle, mitkä tekniset ja hallinnolliset toimenpiteet kummankin sopimuspuolen on toteutettava, jotta näiden määräysten täytäntöönpano tapahtuisi sisämarkkinoiden periaatteiden mukaisesti. 6. Kiinan kansantasavallan on pyrittävä varmistamaan, että tekstiilituotteiden, joihin sovelletaan tekstiili- ja vaatetustuotteista tehdyn sopimuksen 2 artiklan mukaisesti vahvistettuja määrällisiä rajoituksia, vienti ajoitetaan kyseiselle vuodelle mahdollisimman tasaisesti ottaen kausiluonteiset tekijät asianmukaisesti huomioon. 7. Kiinan kansantasavallan on pyrittävä siihen, että tuonti tietyille yhteisön alueille, joiden osuus yhteisön tuontikiintiöistä on perinteisesti ollut suhteellisen pieni, jatkuu ja että ne saavat kyseisiä tuotteita jalostusteollisuutensa tuotantopanokseksi. Torjuakseen tähän liittyvät mahdolliset ongelmat yhteisön ja Kiinan kansantasavallan on tarpeen vaatiessa käytävä neuvotteluja. 15 artikla Neuvottelut 1. Jollei hallinnollisissa järjestelyissä toisin määrätä, erityisiin neuvottelumenettelyihin, joihin näissä hallinnollisissa järjestelyissä viitataan, sovelletaan seuraavia sääntöjä: - neuvottelupyynnöt on esitettävä kirjallisina toiselle osapuolelle, ja samalla sille on esitettävä syyt ja olosuhteet, jotka pyynnön esittävä osapuoli katsoo riittävän pyynnön esittämisen perusteeksi; - osapuolten on aloitettava neuvottelut viimeistään kuukauden kuluttua pyynnön esittämisestä, ja tästä kuukauden kuluessa on pyrittävä saavuttamaan sopimus tai tekemään yhteisesti hyväksyttävä päätös. 2. Tarvittaessa on näiden hallinnollisten järjestelyjen soveltamiseen mahdollisesti liittyvien ongelmien ratkaisemiseksi käytävä neuvotteluja kumman tahansa osapuolen pyynnöstä. Kummankin osapuolen on suhtauduttava tämän artiklan mukaisesti järjestettäviin neuvotteluihin yhteistyöhakuisesti tavoitteena keskinäisten erimielisyyksien ratkaiseminen. 16 artikla Tekstiili- ja vaatetustuotteista tehdyn sopimuksen 3 artiklan mukaisesti ilmoitetut määrälliset rajoitukset Osapuolet sopivat soveltavansa näitä hallinnollisia järjestelyjä soveltuvin osin Euroopan yhteisön tekstiili- ja vaatetustuotteista tehdyn sopimuksen 3 artiklan mukaisesti ilmoittamiin määrällisiin rajoituksiin. PÖYTÄKIRJA A I OSASTO LUOKITTELU 1 artikla 1. Yhteisön toimivaltaiset viranomaiset sitoutuvat ilmoittamaan Kiinan kansantasavallalle yhdistettyyn nimikkeistöön tehtävistä muutoksista ennen kuin ne tulevat voimaan yhteisössä. 2. Yhteisön toimivaltaiset viranomaiset sitoutuvat ilmoittamaan Kiinan kansantasavallalle päätöksistä, jotka koskevat näiden hallinnollisten järjestelyjen soveltamisalaan kuuluvien tuotteiden luokittelua, viimeistään kuukauden kuluttua niiden tekemisestä. Ilmoituksessa on mainittava: a) asianomaisen tuotteen kuvaus; b) kyseinen luokka ja siihen liittyvät tariffi- ja tilastoviitteet; c) muuttamispäätökseen johtaneet syyt. 3. Jos luokittelupäätöksellä muutetaan luokittelukäytäntöä tai jonkin näiden hallinnollisten järjestelyjen soveltamisalaan kuuluvan tuotteen luokittelua, yhteisön toimivaltaisten viranomaisten on sovellettava 30 päivän määräaikaa siitä päivästä, jona yhteisön ilmoitus on annettu, ennen kuin päätös pannaan täytäntöön. Tuotteisiin, jotka on lähetetty ennen päätöksen voimaantulopäivää, sovelletaan aikaisempaa luokittelukäytäntöä, jos kyseiset tuotteet on esitetty yhteisöön tuotaviksi 60 päivän kuluessa kyseisestä päivästä. 4. Yhteisö sitoutuu siihen, että jos luokittelua koskeva yhteisön päätös, joka muuttaa luokittelukäytäntöä tai jonkin näiden hallinnollisten järjestelyjen soveltamisalaan kuuluvan tuotteen luokan määrittämistä, vaikuttaa johonkin rajoitusten alaiseen luokkaan, se aloittaa viipymättä näiden hallinnollisten järjestelyjen 15 artiklan 1 kohdassa kuvattujen menettelyjen mukaisesti neuvottelut, jotta voitaisiin sopia kyseessä olevia tekstiili- ja vaatetustuotteista tehdyn sopimuksen 2 artiklan mukaisesti vahvistettuja määrällisiä rajoituksia koskevista tarpeellisista muutoksista ja heikentää yhteisön päätöksestä mahdollisesti aiheutuvia haitallisia vaikutuksia. II OSASTO ALKUPERÄ 2 artikla 1. Kiinan kansantasavallasta peräisin oleviin tuotteisiin, jotka viedään yhteisöön näillä hallinnollisilla järjestelyillä käyttöön otettujen järjestelyjen mukaisesti, on liitettävä tämän pöytäkirjan liitteenä olevan mallin mukainen Kiinan kansantasavallan alkuperätodistus. 2. Kiinan kansantasavallan toimivaltaiset viranomaiset antavat tuotteille Kiinan kansantasavallan alkuperätodistuksen, jos yhteisössä voimassa olevien sääntöjen mukaan niitä voidaan pitää kyseisen maan alkuperätuotteina. 3. Edellä 1 kohdassa tarkoitettuja Kiinan kansantasavallan alkuperätodistuksia ei edellytetä yhteisön luokittelujärjestelmän ryhmän III tuotteilta. Niitä voidaan tuoda yhteisöön näissä hallinnollisissa järjestelyissä määriteltyjen järjestelyjen mukaisesti, jos viejä ilmoittaa kauppalaskussa tai jossakin muussa tuotteisiin liittyvässä kaupallisessa asiakirjassa, että yhteisössä voimassa olevien sääntöjen mukaan asianomaiset tuotteet ovat peräisin Kiinasta. 4. Edellä 1 kohdassa tarkoitettuja Kiinan kansantasavallan alkuperätodistuksia ei edellytetä tuotaessa tavaroita, joihin liittyy yhteisössä voimassa olevien sääntöjen mukaisesti täytetty yleiseen tullietuuskohteluun oikeuttava A-alkuperätodistus. 3 artikla Alkuperätodistuksessa ilmoitettujen tietojen ja tullitoimipaikalle tuotteiden tuontimuodollisuuksien suorittamista varten esitetyissä asiakirjoissa ilmoitettujen tietojen välillä todetut vähäiset ristiriitaisuudet eivät sellaisinaan kyseenalaista todistuksessa ilmoitettuja tietoja. III OSASTO MÄÄRÄLLISTEN RAJOITUSTEN ALAISTEN TUOTELUOKKIEN KAKSINKERTAISEN TARKKAILUN JÄRJESTELMÄ I Jakso Vienti 4 artikla Kiinan kansantasavallan toimivaltaiset viranomaiset antavat vientilisenssin kaikille Kiinan kansantasavallasta lähetettäville tekstiili- ja vaatetustuotteista tehdyn sopimuksen 2 artiklan mukaisesti vahvistettujen määrällisten rajoitusten alaisten tekstiilituotteiden lähetyksille asianomaiseen rajoitettuun määrään asti sellaisena kuin tämä määrä on korotettuna mainitun sopimuksen 2 artiklassa tarkoitetulla kasvuprosentilla ja mahdollisesti muutettuna 2 artiklan 1 kohdan mukaisesti tekstiilitarkkailuelimelle ilmoitetuilla joustavuusmääräyksillä, kunnes kyseiset tuotteet on sisällytetty tekstiili- ja vaatetustuotteista tehdyn sopimuksen 2 artiklan 6, 8 tai 9 kohdan mukaisesti vuoden 1994 GATT-sopimukseen. 5 artikla 1. Vientilisenssin on oltava tämän pöytäkirjan liitteenä olevan mallin mukainen, ja se on voimassa koko tullialueella, johon sovelletaan Euroopan yhteisön perustamissopimusta. 2. Kukin vientilisenssi kattaa ainoastaan yhden tuoteluokan. 3. Nämä määräykset eivät vaikuta osapuolten myöhemmin mahdollisesti käyttöön ottamiin järjestelyihin, joissa paperimuodossa olevan vientilisenssin antaminen korvataan sähköisellä tietojen välityksellä. 6 artikla Yhteisön toimivaltaisille viranomaisille on välittömästi ilmoitettava annettujen vientilisenssien peruuttamisesta ja muutoksista. 7 artikla 1. Viennin määrä luetaan mukaan määrällisiin rajoituksiin, jotka on vahvistettu tekstiili- ja vaatetustuotteista tehdyn sopimuksen 2 artiklan mukaisesti sille vuodelle, jona tavarat on lähetetty, vaikka vientilisenssi olisi annettu tavaroiden lähettämisen jälkeen. 2. Sovellettaessa 1 kohtaa tavaroita pidetään lähetettyinä sinä päivänä, jona tavarat on lastattu ne maasta vievään ilma-alukseen, ajoneuvoon tai alukseen. 8 artikla Vientilisenssi on 10 artiklaa sovellettaessa esitettävä viimeistään sitä vuotta, jona tavarat on lähetetty, seuraavan vuoden maaliskuun 31 päivänä. II Jakso Tuonti 9 artikla Tuotaessa yhteisöön tekstiilituotteita, joihin sovelletaan tekstiili- ja vaatetustuotteista tehdyn sopimuksen 2 artiklan mukaisesti vahvistettuja määrällisiä rajoituksia, on esitettävä tuontilupa tai tuontiasiakirja. 10 artikla 1. Yhteisön toimivaltaisten viranomaisten on annettava tuontilupa tai -asiakirja ilman eri toimenpiteitä viiden työpäivän kuluessa siitä, kun tuoja on esittänyt vastaavan alkuperäisen vientilisenssin. Tuontiluvat ovat voimassa kuusi kuukautta niiden antamispäivästä koko tullialueella, johon sovelletaan Euroopan yhteisön perustamissopimusta. 2. Yhteisön toimivaltaisten viranomaisten on peruutettava jo annettu tuontilupa tai -asiakirja, jos vastaava vientilisenssi on peruutettu. Jos yhteisön toimivaltaisille viranomaisille ilmoitetaan vientilisenssin peruuttamisesta vasta sen jälkeen, kun tuotteet on tuotu yhteisöön, asianomaiset määrät on luettava tekstiili- ja vaatetustuotteista tehdyn sopimuksen 2 artiklan mukaisesti kyseiselle tuoteluokalle ja kiintiövuodelle vahvistettuihin määrällisiin rajoituksiin, ja tästä on ilmoitettava Kiinan kansantasavallalle mahdollisimman nopeasti. 11 artikla 1. Yhteisön toimivaltaiset viranomaiset voivat keskeyttää tuontilupien ja -asiakirjojen antamisen, jos ne toteavat, että Kiinan kansantasavallan toimivaltaisten viranomaisten jotakin tiettyä luokkaa varten antamien vientilisenssien mukaiset kokonaismäärät ylittävät jonakin tiettynä vuotena tekstiili- ja vaatetustuotteista tehdyn sopimuksen 2 artiklan mukaisesti kyseiselle luokalle vahvistetun määrällisen rajoituksen, sellaisena kuin se on korotettuna mainitun sopimuksen 2 artiklassa tarkoitetulla kasvuprosentilla ja mahdollisesti muutettuna 2 artiklan 1 kohdan mukaisesti tekstiilitarkkailuelimelle ilmoitetuilla joustavuusmääräyksillä, kunnes kyseiset tuotteet on sisällytetty tekstiili- ja vaatetustuotteista tehdyn sopimuksen 2 artiklan 6, 8 tai 9 kohdan mukaisesti vuoden 1994 GATT-sopimukseen. Yhteisön toimivaltaisten viranomaisten on tällöin ilmoitettava asiasta välittömästi Kiinan kansantasavallan viranomaisille, ja näiden hallinnollisten järjestelyjen 12 artiklan 1 kohdassa tarkoitettu erityinen neuvottelumenettely on käynnistettävä välittömästi. 2. Yhteisön toimivaltaiset viranomaiset voivat kieltäytyä antamasta tuontilupia ja -asiakirjoja Kiinan kansantasavallasta peräisin olevien rajoitusten alaisten tekstiilituotteiden vientiä varten, jos Kiinan kansantasavalta ei ole antanut niitä varten vientilisenssiä tämän pöytäkirjan määräysten mukaisesti. Jos yhteisön toimivaltaiset viranomaiset kuitenkin sallivat tällaisten tuotteiden tuonnin yhteisöön, kyseisiä määriä ei saa lukea tekstiili- ja vaatetustuotteista tehdyn sopimuksen 2 artiklan mukaisesti vahvistettuihin määrällisiin rajoituksiin ilman Kiinan kansantasavallan erityistä suostumusta. IV OSASTO VIENTITODISTUSTEN JA ALKUPERÄTODISTUSTEN MUOTO JA LAATIMINEN SEKÄ YHTEISET MÄÄRÄYKSET 12 artikla 1. Vientilisenssissä ja Kiinan kansantasavallan alkuperätodistuksessa voi olla lisäkappaleita, jotka on asianmukaisesti osoitettu sellaisiksi. Ne on laadittava englannin tai ranskan kielellä. Jos nämä asiakirjat täytetään käsin, tiedot on merkittävä musteella painokirjaimin. Asiakirjojen on oltava kooltaan 210 mm x 297 mm. Paperina on käytettävä kirjoituspaperia, joka painaa vähintään 25 g/m2. Yhteisön toimivaltaiset viranomaiset hyväksyvät näissä hallinnollisissa järjestelyissä vahvistettujen menettelyjen mukaisen yhteisöön suuntautuvan viennin yhteydessä ainoastaan alkuperäiskappaleen, jossa on oltava selkeästi merkintä "original". 2. Kussakin vientilisenssissä ja Kiinan kansantasavallan alkuperätodistuksessa on oltava painettu tai muulla tavoin merkitty sarjanumero, jolla asiakirja voidaan yksilöidä. Vientilisenssin numero on vakiomuotoinen, ja se muodostuu seuraavista osista: - kaksikirjaiminen Kiinan kansantasavallan tunnus: CN, - kaksikirjaiminen tulliselvityksen suorittavan maan osoittava tunnus: AT= Itävalta BL= Benelux-maat DE= Saksa DK= Tanska EL= Kreikka ES= Espanja FI= Suomi FR= Ranska GB= Yhdistynyt kuningaskunta IE= Irlanti IT= Italia PT= Portugali SE= Ruotsi, - yksinumeroinen luku kiintiövuoden tunnuksena; se vastaa vuosiluvun viimeistä numeroa, esim. 7 vuodelle 1987, - kaksi välilyöntiä Kiinan kansantasavallassa asiakirjan antaneen toimiston tunnusta varten, - viisinumeroinen juokseva luku 00001-99999, joka on osoitettu tulliselvityksen suorittavaksi maaksi tarkoitetulle jäsenvaltiolle. 13 artikla Vientilisenssi ja alkuperätodistus voidaan antaa niitä koskevien tuotteiden lähetyksen jälkeen. Tällöin niissä on oltava joko maininta "délivré à posteriori" tai "issued retrospectively" (annettu jälkikäteen). 14 artikla 1. Jos vientilisenssi tai alkuperätodistus varastetaan tai se katoaa taikka tuhoutuu, viejä voi pyytää asiakirjan antaneelta toimivaltaiselta viranomaiselta kaksoiskappaleen, joka laaditaan viejän hallussa olevien vientiasiakirjojen perusteella. Tällä tavoin annetussa todistuksen tai lisenssin kaksoiskappaleessa on oltava maininta "duplicata" (kaksoiskappale). 2. Kaksoiskappaleessa on oltava alkuperäisen vientilisenssin tai alkuperätodistuksen päivämäärä. V OSASTO HALLINNOLLINEN YHTEISTYÖ 15 artikla Yhteisö ja Kiinan kansantasavalta toimivat tiiviissä yhteistyössä näiden hallinnollisten järjestelyjen määräysten panemiseksi täytäntöön. Tässä tarkoituksessa osapuolet helpottavat yhteydenottoja ja (myös teknisiä kysymyksiä koskevien) näkemysten vaihtoa päämääränä erityisesti näiden hallinnollisten järjestelyjen määräysten mukainen asiakirjojen aitous ja paikkansapitävyys. 16 artikla Kiinan kansantasavalta toimittaa Euroopan yhteisöjen komissiolle sellaisten Kiinan kansantasavallan toimivaltaisten viranomaisten nimet ja osoitteet, joilla on valtuudet antaa ja tarkastaa vientilisenssejä ja alkuperätodistuksia sekä näiden viranomaisten leimanäytteet. Kiinan kansantasavalta ilmoittaa komissiolle myös näitä tietoja koskevista muutoksista. 17 artikla 1. Kiinan kansantasavallan viranomaiset tarkastavat Kiinan kansantasavallan alkuperätodistukset ja vientilisenssit pistokokein. 2. Yhteisön toimivaltaiset viranomaiset voivat pyytää Kiinan kansantasavallan alkuperätodistusten tai vientilisenssien tarkastamista jälkeenpäin pistokokein tai jos niillä on perusteltu syy epäillä alkuperätodistusten tai vientilisenssien aitoutta taikka kyseisiä tuotteita koskevien tietojen paikkansapitävyyttä. Tällaisissa tapauksissa yhteisön toimivaltaisten viranomaisten on palautettava alkuperätodistus tai vientilisenssi taikka niiden jäljennös asianomaisille Kiinan kansantasavallan viranomaisille ja ilmoitettava tarvittaessa syyt tutkimuksen suorittamiseen. Jos kauppalasku on toimitettu, lasku tai sen jäljennös on liitettävä alkuperätodistukseen tai vientilisenssiin taikka niiden jäljennökseen. Viranomaisten on myös toimitettava saamansa tiedot, joiden perusteella epäillään, että mainitussa todistuksessa tai lisenssissä annetut tiedot ovat virheellisiä. 3. Jos 1 kohdassa tarkoitetussa pistokokeena suoritetussa tarkastuksessa ilmenee, että näiden hallinnollisten järjestelyjen määräyksiä on vakavasti rikottu, Kiinan kansantasavallan viranomaisten on ilmoitettava yhteisön toimivaltaisille viranomaisille tarkastuksen tuloksista. Jos yhteisön toimivaltaiset viranomaiset ovat pyytäneet 2 kohdan mukaista tarkastusta, tarkastuksen tulokset on ilmoitettava yhteisön toimivaltaisille viranomaisille kolmen kuukauden kuluessa. Ilmoitetuista tiedoista on käytävä ilmi, koskeeko kiistanalainen todistus tai lisenssi tosiasiallisesti vietyjä tavaroita ja täyttyvätkö vaatimukset, jotta tavarat voidaan viedä yhteisöön näissä hallinnollisissa järjestelyissä vahvistettujen järjestelyjen mukaisesti. Tietoihin on myös sisällytettävä yhteisön toimivaltaisten viranomaisten niin pyytäessä jäljennökset kaikista muista käytettävissä olevista asiakirjoista, joista saattaa olla hyötyä tosiseikkojen ja erityisesti tavaroiden tosiasiallisen alkuperän määrittämisessä. 4. Kiinan kansantasavallan alkuperätodistusten ja vientilisenssien jälkitarkastusta varten Kiinan kansantasavallan viranomaisten on säilytettävä vähintään kaksi vuotta näiden asiakirjojen jäljennökset sekä ne niihin liittyvät asiakirjat, jotka Kiinan kansantasavallan viranomaisille on toimitettava todistusten ja lisenssien antamista varten. 18 artikla 1. Jos 17 artiklassa tarkoitetusta tarkastusmenettelystä taikka yhteisön tai Kiinan kansantasavallan käytettävissä olevista tiedoista ilmenee tai näyttää ilmenevän, että näiden hallinnollisten järjestelyjen määräyksiä rikotaan, osapuolet toimivat tiiviissä yhteistyössä ja asianmukaisen kiireellisesti estääkseen tämän määräysten rikkomisen. 2. Tätä varten asianomaisten Kiinan kansantasavallan viranomaisten on joko omasta aloitteestaan tai yhteisön pyynnöstä suoritettava tai annettava tehtäväksi asiamukaiset tutkimukset sellaisten toimien selvittämiseksi, jotka ovat tai näyttävät olevan näiden hallinnollisten järjestelyjen vastaisia. Kiinan kansantasavallan on ilmoitettava yhteisölle tutkimusten tulokset ja muut käytettävissä olevat asiaan liittyvät tiedot, joista voi olla hyötyä tavaroiden tosiasiallista alkuperää määritettäessä. 3. Yhteisön nimeämät virkamiehet voivat olla läsnä 2 kohdassa tarkoitetuissa tutkimuksissa yhteisön ja Kiinan kansantasavallan sopimuksella. 4. Edellä 1 kohdassa tarkoitetun yhteistyön mukaisesti Kiinan kansantasavallan ja yhteisön on toimitettava toisilleen tiedot, joita jompikumpi osapuoli pitää hyödyllisinä näiden hallinnollisten järjestelyjen määräysten rikkomisen estämiseksi. Kyseessä olevat tiedot voivat koskea Kiinan kansantasavallan tekstiilituotantoa tai näiden hallinnollisten järjestelyjen soveltamisalaan kuuluvien tuotteiden kaltaisten tekstiilituotteiden kauppaa Kiinan kansantasavallan ja muiden maiden välillä, erityisesti silloin, jos yhteisöllä on perustellut syyt katsoa, että kyseiset tuotteet saatetaan kuljettaa Kiinan kansantasavallan alueen kautta ennen niiden tuontia yhteisöön. Yhteisön pyynnöstä näihin tietoihin on liitettävä jäljennökset kaikista asiaan liittyvistä asiakirjoista. Kiinan kansantasavalta toimittaa nämä tiedot Kiinan kansantasavallan lainsäädäntöä noudattaen sen mukaan kuin niitä on käytettävissä. 5. Kiinan kansantasavallan pyynnöstä yhteisön on tarvittaessa toimittava yhteisössä sovellettavia menettelyjä noudattaen Kiinan kanssa yhteistyössä tilanteissa, joissa määräysten kiertämisestä aiheutuu seurauksia Kiinan kansantasavallalle. 6. Jos molempia osapuolia tyydyttävällä tavalla todetaan, että näiden hallinnollisten järjestelyjen määräyksiä on rikottu, Kiinan kansantasavalta ja yhteisö sopivat toteuttavansa kaikki kohtuulliset toimenpiteet estääkseen tällaisen rikkomisen toistumisen. B. Kiinan kansantasavallan hallituksen kirje Arvoisa Herra, Minulla on kunnia ilmoittaa, että olen vastaanottanut seuraavansisältöisen kirjeenne: "1. Minulla on kunnia viitata valtuuskuntiemme käymiin neuvotteluihin, joiden tarkoituksena on ollut muuttaa sekä 9 päivänä joulukuuta 1988 parafoitu Euroopan talousyhteisön ja Kiinan kansantasavallan sopimus tekstiilituotteiden kaupasta, sellaisena kuin se on viimeksi muutettuna 6 päivänä joulukuuta 1999 parafoidulla sopimuksella, jäljempänä 'MFA-sopimus', että Euroopan yhteisön ja Kiinan kansantasavallan välisen, MFA-sopimuksen soveltamisalaan kuulumattomien tekstiilituotteiden kauppaa koskeva 19 päivänä tammikuuta 1995 parafoitu sopimus, sellaisena kuin se on viimeksi muutettuna 6 päivänä joulukuuta 1999 parafoidulla sopimuksella, jäljempänä 'ei-MFA-sopimus', sekä jatkaa mainittujen sopimusten voimassaoloa. 2. Näiden neuvottelujen tuloksena osapuolet sopivat muuttavansa MFA-sopimusta ja ei-MFA-sopimusta. 3. Jos Kiinan kansantasavallasta tulee Maailman kauppajärjestön (WTO) jäsen ennen kuin kahdenvälisten MFA- ja ei-MFA-sopimusten voimassaolo päättyy, mainittujen sopimusten perusteella voimassa olevat rajoitukset lakkautetaan vähitellen WTO:n tekstiili- ja vaatetustuotteista tehdyn sopimuksen sekä Kiinan WTO:hon liittymistä koskevan pöytäkirjan mukaisesti. 4. Rajoittamatta 3 kohdan määräysten ja etenkään suojalausekemääräysten soveltamista osapuolet kirjasivat yhteisymmärryksensä seuraavista näkökohdista, jotka koskevat MFA-sopimuksen mukaisista rajoituksista ilmoittamista tekstiilitarkkailuelimelle tekstiili- ja vaatetustuotteista tehdyn sopimuksen 2 artiklan mukaisesti: a) Euroopan unioni ilmoittaa tekstiilitarkkailuelimelle määrälliset rajoitukset (lukuun ottamatta määrällisiä rajoituksia niiden tuotteiden osalta, jotka Euroopan yhteisö on sisällyttänyt GATT-sopimukseen jo tekstiili- ja vaatetustuotteista tehdyn sopimuksen mukaisen sisällyttämisprosessin 1 tai 2 vaiheessa), jotka MFA-sopimuksen mukaisesti on pidetty voimassa samantasoisina kuin Kiinan WTO:hon liittymisvuoden osalle on sovittu tekstiili- ja vaatetustuotteista tehdyn sopimuksen 2 artiklan 1 kohdassa tarkoitetuiksi ilmoitettaviksi rajoitustasoiksi; samalla Euroopan unioni ilmoittaa yksityiskohtaiset tiedot edellä mainitun sopimuksen liitteessä III mainituista määrällisistä rajoituksista, myös näihin määriin sisältyvistä Euroopan yhteisön tuotannonalalle varatuista määrällisistä rajoituksista ja ulkoiseen jalostusmenettelyyn sekä eurooppalaisia messuja varten varatuista määrällisistä rajoituksista. b) Euroopan unioni ilmoittaa tekstiilitarkkailuelimelle rajoitustasoihin ja niiden olennaisiin osiin sovellettavat kasvuprosentit. Näitä prosentteja sovelletaan vuodeksi 2000 jatketun MFA-sopimuksen yhteydessä. c) Kasvuprosentteja korotetaan liittymistä seuraavan tammikuun 1 päivästä määrällä, joka rajoitusten kasvuprosenttia koskevissa tekstiili- ja vaatetustuotteista tehdyn sopimuksen määräyksissä määrätään sisällyttämisen toiselle vaiheelle, ja 1 päivästä tammikuuta 2002 määrällä, joka näissä määräyksissä määrätään kolmannelle vaiheelle. d) Euroopan unioni ilmoittaa MFA-sopimuksen liitteessä III mainittuihin määrällisiin rajoituksiin ja eurooppalaisten messujen osalta asetettuihin rajoituksiin sovellettavat kyseisen sopimuksen 5 artiklassa mainitut joustavuusmääräykset 5 artiklan 5 kohdassa mainittua joustavuudelle asetettua kattoa lukuun ottamatta. 5. Rajoittamatta 3 kohdan määräysten ja etenkään suojalausekemääräysten soveltamista osapuolet kirjasivat yhteisymmärryksensä seuraavista näkökohdista, jotka koskevat ei-MFA-sopimuksen mukaisista rajoituksista ilmoittamista tekstiilitarkkailuelimelle tekstiili- ja vaatetustuotteista tehdyn sopimuksen 3 artiklan mukaisesti: a) Euroopan unioni ilmoittaa tekstiilitarkkailuelimelle määrälliset rajoitukset, jotka on pidetty voimassa ei-MFA-sopimuksen mukaisesti samantasoisina kuin Kiinan WTO:hon liittymisvuoden osalle on sovittu tekstiili- ja vaatetustuotteista tehdyn sopimuksen 3 artiklassa tarkoitetuiksi ilmoitettaviksi rajoitustasoiksi; samalla Euroopan unioni ilmoittaa yksityiskohtaiset tiedot edellä mainitun sopimuksen liitteessä III mainituista määrällisistä rajoituksista, myös näihin määriin sisältyvistä Euroopan yhteisön tuotannonalalle varatuista määrällisistä rajoituksista ja sekä ulkoiseen jalostusmenettelyyn sekä eurooppalaisia messuja varten varatuista määrällisistä rajoituksista. b) Osapuolet sopivat, että vuodeksi 2000 jatketun ei-MFA-sopimuksen osalta sovelletaan edellä mainittujen määrällisten rajoitusten ja niiden olennaisten osien vapauttamiseen asti näihin rajoituksiin sovellettuja kasvuprosentteja, ja ne mainitaan tekstiili- ja vaatetustuotteista tehdyn sopimuksen 3 artiklan mukaisessa ilmoituksessa. c) Euroopan unioni ilmoittaa ei-MFA-sopimuksen 8 artiklassa mainitut joustavuusmääräykset tekstiili- ja vaatetustuotteista tehdyn sopimuksen 3 artiklan mukaisessa ilmoituksessa. d) Osapuolet sopivat, että Euroopan yhteisö mukauttaa ohjelmansa tekstiili- ja vaatetustuotteista tehdyn sopimuksen 3 artiklan 2 kohdan mukaisesti, jotta se voisi vähitellen lopettaa määrälliset rajoitukset tämän sopimuksen liitteen I mukaisesti. 6. Osapuolet sopivat, että Kiinan liityttyä WTO:hon ne ilmoittavat yhdessä tekstiilitarkkailuelimelle tekstiili- ja vaatetustuotteista tehdyn sopimuksen 2 artiklan 17 kohdan mukaisesti tämän sopimuksen liitteessä II mainitut hallinnolliset järjestelyt. Osapuolet sopivat, että hallinnollisia järjestelyjä sovelletaan sekä MFA-sopimukseen että ei-MFA-sopimukseen. 7. Osapuolet sopivat, että jos Kiina liittyy WTO:hon 31 päivän joulukuuta 2000 jälkeen, sekä MFA-sopimuksen että ei-MFA-sopimuksen voimassaoloa jatketaan vuodella 31 päivään joulukuuta 2001 ja sopimuksilla pidetään voimassa vuodeksi 2000 asetetut määrälliset rajoitukset ja niiden kaikki olennaiset osat mukaan luettuina Euroopan yhteisön tuotannonalalle, ulkoiseen jalostusmenettelyyn ja eurooppalaisia messuja varten varatut määrät ja niiden korotukset MFA-sopimusta ja ei-MFA-sopimusta vuodeksi 2000 jatkettaessa määrällisiin rajoituksiin ja niiden olennaisiin osiin mahdollisesti sovellettujen kasvuprosenttien mukaisesti. 8. Olisin kiitollinen, jos voisitte vahvistaa maanne hallituksen olevan yhtä mieltä edellä olevasta. Jos se hyväksyy edellä olevan, tämä kirjeenvaihtona tehty sopimus tulee voimaan sitä päivää seuraavan kuukauden ensimmäisenä päivänä, jona sopimuspuolet ovat ilmoittaneet toisilleen tätä tarkoitusta varten tarvittavien oikeudellisten menettelyjen päätökseen saattamisesta. Siihen asti sopimusta sovelletaan väliaikaisesti vastavuoroisuusehdoin." Minulla on kunnia vahvistaa, että maani hallitus hyväksyy kirjeenne ja siihen liitettyjen liitteiden sisällön. Vastaanottakaa, arvoisa Herra, korkeimman kunnioitukseni vakuutus. Kiinan kansantasavallan hallituksen puolesta